Na osnovu člana 70. Zakona o javnim nabavkama („Službene glasnik BiH”, broj 39/14), a na preporuku Komisije za provođenje postupka javne nabavke, imenovanu Rješenjem Vlade Bosansko-podrinjskog kantona Goražde, br.03-14-1028/16 od 24.06.2016.godine, Vlada Bosansko-podrinjskog kantona Goražde, na nastavku 80.redovne sjednice, održane dana 27.10.2016.godine, ***d o n o s i:***

**O D L U K U**

o izboru najpovoljnijeg ponuđača za nabavku 7 /sedam/

motornih vozila putem finansijskog leasinga

**Član 1.**

Prihvata se preporuka Komisije za provođenje postupka javne nabavke 7 /*sedam*/ motornih vozila putem finansijskog leasinga utvrđena u Izvještaju od radu, br.03-14-1028-33/16 od 30.09.2016.godine i za najpovoljnijeg ponuđača za nabavku 7 /*sedam*/ motornih vozila putem finansijskog leasinga, bira se društvo „PORSCHE LEASING“ d.o.o. SARAJEVO, sa Ponudom broj: 6162 od 21.09.2016.godine i ponuđenom cijenom od 323.239,57 KM, bez PDV-a, kao najbolje ocijenjenom.

**Član 2.**

Prijedlog ugovora dostaviće se na potpis izabranom ponuđaču po proteku roka od 15 /*petnaest*/ dana, računajući od dana kada svi ponuđači, koji su učestvovali u predmetnom postupku zajedničke nabavke, budu obaviješteni o izboru najpovoljnijeg ponuđača.

**Član 3.**

Izabrani ponuđač dužan je dostaviti dokaze o kvalificiranosti u roku od 5 /pet/ dana nakon što bude obaviješten od strane ovog ugovornog organa o rezultatima postupka nabavke, a shodno odgovarajućim odredbama Tenderske dokumentacije, br.03-14-1028-9/16 iz jula 2016.godine.

**Član 4.**

Izabrani ponuđač dužan je dostaviti garanciju za dobro izvršenje ugovora u iznosu od 10% od vrijednosti ugovora u roku od 7 /sedam/ dana od dana kada ga je ugovorni organ obavijestio o zaključivanju ugovora, a shodno tački 5.1. Tenderske dokumentacije, br.03-14-1028-9/16 iz jula 2016.godine.

**Član 5.**

Ova Odluka stupa na snagu danom donošenja i objaviće se na web-stranici Vlade Bosansko-podrinjskog kantona Goražde, uz istovremeno upućivanje svim ponuđačima koji su učestvovali u predmetnom postupku javne nabavke, a naknadno će se objaviti i u „Službenim novinama Bosansko-podrinjskog kantona Goražde“.

**O b r a z l o ž e nj e**

Predmetni postupak nabavke pokrenut je Odlukom Vlade Bosansko-podrinjskog kantona Goražde o pokretanju postupka javne nabavke, br.03-14-904-1/16 od 24.06.2016.godine, a za potrebe Vlade Bosansko-podrinjskog kantona Goražde (1 motorno vozilo) i Uprave policije Ministarstva za unutrašnje poslove Bosansko-podrinjskog kantona Goražde (6 motornih vozila). Procijenjena vrijednost nabavke iznosila je 300.000,00 KM. Javna nabavke provedena je putem otvorenog postupka. Obavještenje o nabavci, br.978-1-1-2-3-10/16 poslano je na objavu dana 04.08.2016.godine, te je istog dana i objavljeno na Portalu javnih nabavki. Sažetak Obavještenja o nabavci objavljen je u „Službenom glasniku BiH“, br.59/16 od 12.08.2016.godine.

Komisija za provođenje predmetnog postupka javne nabavke, imenovana Rješenjem Vlade Bosansko-podrinjskog kantona Goražde, br.03-14-1028/16 od 24.06.2016.godine, (u nastavku: Komisija) je uz svoj Izvještaj o radu, br.03-14-1028-33/16 od 30.09.2016.godine, dostavila i Zapisnik o pregledu i ocjeni ponuda, br.03-14-1028-32/16 od 30.09.2016.godine u kojem je preporučila izbor društva „PORSCHE LEASING“ d.o.o SARAJEVO za najpovoljnijeg ponuđača.

U postupku po izvještaju o radu utvrđeno je da je Komisija blagovremeno i pravilno izvršila otvaranje i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je zaprimljena/pristigla samo jedna ponuda;
* da je ponuda ponuđača „PORSCHE LEASING“ d.o.o. SARAJEVO prihvatljiva.

U postupku donošenja ove odluke posebno su cijenjene činjenice da je Komisija pravilno i potpuno izvršila ocjenu kvalifikovanosti ponuđača, te ocjenu pristiglih ponuda, a skladu sa kriterijima iz tenderske dokumentacije, te da je izbor najpovoljnijeg ponuđača izvršen u skladu sa Zakonom o javnim nabavkama, podzakonskim aktima i tenderskom dokumentacijom.

Izabrani ponuđač odabran je primjenjujući kriterij „najniža cijena“.

Uzimajući u obzir naprijed navedeno, odlučeno je kao u dispozitivu ove Odluke.

**POUKA O PRAVNOM LIJEKU:**

Protiv ove Odluke može se uložiti žalba ugovornom organu u pisanoj formi, direktno, elektronskim putem ili preporučenom poštanskom pošiljkom, najkasnije u roku od 10 /deset/ dana od dana prijema ove Odluke.

**V L A D A P R E M I J E R**

**BOSANSKO-PODRINJSKOG**

**KANTONA GORAŽDE**

*Emir Oković*

*Broj: 03 – 14 – 1669 /16*

*27.10.2016.godine*

*G o r a ž d e*